লিয়াও ইয়ু : যখন ধাক্কা আসে তিনি শিল্পের জগতে ফিরে যান। এভাবে তিনি সত্যকে এড়িয়ে চলেন। আপনি যদি সত্য-সংলগ্ন থাকতে চান তাহলে চীনা সরকারের কাছ থেকে দূরে থাকবেন এবং গণতান্ত্রিক দেশের রাজনীতিসহ যে-কোনো ধরনের সরকারি রাজনৈতিক কর্মকান্ডের বাইরে থাকবেন। তিন বছর আগে ফ্রাঙ্কফুর্ট বইমেলায় চীন যখন বিশেষ অতিথি, মো ইয়ান ছিলেন সরকারি প্রতিনিধি দলের অংশ। তিনি হয়ে ওঠেন চীনা কমিউনিস্ট পার্টির সংস্কৃতির প্রতীক। তিনি সরকারের সঙ্গে দূরত্ব রাখেননি।